
_START_ARTICLE_
Tokoroten
_START_PARAGRAPH_
Tokoroten (ところてん, 心太 eller 瓊脂) er nudler, der laves af agar fra tang (seaweed) og spises koldt, i Japan først og fremmest i sommermånederne som en forfriskende snack. Som dressing benyttes sojasovs og mirin (sød) eller eddike (sur), og ofte garneres der med en dråbe karashi og forårsløg snittet i små stykker._NEWLINE_Tokoroten kan også benyttes som tilbehør til japanske desserter._NEWLINE_Tokoroten fås færdigpakket, men man kan også fremstille dem selv af et stykke agar med et specielt skæreapparat kaldet tokorotentsuki (ところてんつき).